PATVIRTINTA

Šiaulių rajono savivaldybės

administracijos direktoriaus

2022 m. birželio 23 d.

įsakymu Nr. A-1122

**ŠIAULIŲ RAJONO SAVIVALDYBĖS VAIKŲ / MOKINIŲ OLIMPIADŲ, KONKURSŲ IR KITŲ RENGINIŲ ORGANIZAVIMO, VYKDYMO, APDOVANOJIMO, GABIŲ VAIKŲ / MOKINIŲ, JŲ TĖVŲ (GLOBĖJŲ) BEI REZULTATYVIAI DIRBANČIŲ MOKYTOJŲ SKATINIMO IR ABITURIENTŲ PAGERBIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių rajono savivaldybės (toliau – Savivaldybė) vaikų / mokinių (toliau – mokiniai) olimpiadų, konkursų ir kitų renginių (toliau – renginiai) organizavimo vykdymo, apdovanojimo, gabių mokinių, jų tėvų (globėjų) bei rezultatyviai dirbančių mokytojų skatinimo ir abiturientų pagerbimo tvarkos aprašas (toliau – Aprašas) reglamentuoja Savivaldybės mokinių renginių tikslus, organizavimo, dalyvavimo, vertinimo, vietų skyrimo, apeliacijų teikimo ir nagrinėjimo, dalyvių apdovanojimo, gabių mokinių, jų tėvų (globėjų) bei rezultatyviai dirbančių mokytojų skatinimo ir abiturientų pagerbimo tvarką.

2. Aprašas parengtas atsižvelgiant į Mokinių dalykinių olimpiadų, konkursų ir kitų renginių nuostatus, patvirtintus Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663 „Dėl Mokinių dalykinių olimpiadų, konkursų ir kitų renginių nuostatų patvirtinimo“.

3. Vadovaudamasi šiuo Aprašu, Šiaulių r. švietimo pagalbos tarnyba (toliau – Tarnyba) kartu su Savivaldybės mokytojų metodinių būrelių atstovais rengia ir Tarnybos direktoriaus įsakymu tvirtina Savivaldybėje organizuojamų renginių nuostatus. Patvirtinti nuostatai skelbiami Tarnybos svetainėje [www.srspt.eu](http://www.srspt.eu). Olimpiadų, konkursų ir kitų renginių, kuriuos inicijuoja Lietuvos mokinių neformaliojo švietimo centras (toliau – Centras), Savivaldybės etapai organizuojami pagal Centro patvirtintus nuostatus.

4. Aprašo tikslas:

4.1. skatinti ir plėtoti gabių mokinių ugdymą, sudaryti galimybes mokinių saviraiškai dalyvaujant Savivaldybės, respublikiniuose ir tarptautiniuose renginiuose;

4.2. skatinti rezultatyviai dirbančius mokytojus;

4.3. apdovanoti gabių mokinių tėvus (globėjus);

4.4. pagerbti valstybiniuose brandos egzaminuose aukštus balus ir 100 balų įvertinimus gavusius abiturientus.

5. Apraše vartojamos sąvokos:

5.1. **Grafikas, kurį sudaro:** Centro organizuojamų renginių, kurių Savivaldybės etapus numatoma organizuoti Savivaldybės mokiniams ir Savivaldybės olimpiadų, konkursų grafikas. Grafiką sudaro Tarnyba, vadovaudamasi Lietuvos mokinių dalykinių olimpiadų, konkursų ir kitų renginių grafiku, patvirtintu Lietuvos Respublikos švietimo, mokslo ir sporto ministro (toliau – Ministras) ir metodinių būrelių pirmininkų pateikta informacija[[1]](#footnote-2).

5.2. **Metų renginių planas** – visų renginių, numatomų organizuoti Savivaldybėje, planas kalendoriniams metams. Plane nurodomas renginio tipas, pavadinimas, dalyviai, organizatoriai, numatoma data.

5.3. **Mėnesio renginių planas** – Tarnybos organizuojamų renginių planas mėnesiui.

5.4. **Mokykla** – gimnazija, progimnazija, mokykla, mokykla-daugiafunkcis centras, lopšelis-darželis, vaikų neformaliojo švietimo mokykla.

5.5. **Renginys** – mokomųjų dalykų olimpiada, konkursas, festivalis, konferencija, čempionatas, varžybos ar kitas renginys.

5.6. **Rezultatyviai dirbantis mokytojas** – mokytojas, atitinkantis Aprašo 51 punkte numatytus kriterijus.

5.7. **Rezultatyviai besimokantis mokinys** – mokinys, užėmęs ne mažiau kaip 4 prizines vietas renginiuose, įtrauktuose į Grafiką.

**II SKYRIUS**

**RENGINIŲ ORGANIZAVIMO TVARKA**

6. Renginiai organizuojami ir vykdomi pagal Tarnybos direktoriaus patvirtintą Grafiką ir pagal Tarnybos direktoriaus patvirtintą Metų renginių planą.

7. Savivaldybės Mokyklos, mokomųjų metodinių būrelių pirmininkai iki einamųjų metų lapkričio 27 d. Tarnybai pateikia ateinančių metų numatomų organizuoti renginių sąrašą[[2]](#footnote-3) (1 priedas).

8. Tarnybos direktorius:

8.1. iki einamųjų metų gruodžio 25 dienos tvirtina Grafiką[[3]](#footnote-4);

8.2. iki einamųjų metų sausio 27 dienos tvirtina Metų renginių planą[[4]](#footnote-5).

9. Renginiai organizuojami ir vykdomi vadovaujantis tuo metu galiojančiais teisės aktais.

10. Sutikimas dėl asmens duomenų naudojimo:

10.1. Savivaldybės renginiuose dalyvaujančių mokinių tėvai arba vyresni nei 14 metų amžiaus mokiniai, prieš dalyvavimą renginyje, turi užpildyti Sutikimą dėl asmens duomenų naudojimo dalyvavimui Savivaldybės renginiuose (2 arba 3 priedas) (toliau – Sutikimas). Sutikimas pildomas vieną kartą, yra saugomas Mokykloje ir galioja iki tol, kol mokinys mokosi Mokykloje.

10.2. šalies renginių Savivaldybės etapuose dalyvaujančių mokinių tėvai arba vyresni nei 14 metų amžiaus mokiniai, prieš dalyvavimą renginyje, turi užpildyti Sutikimą dėl asmens duomenų naudojimo dalyvavimui renginyje. Sutikimo formą prieš renginį į Mokyklas išsiunčia Tarnybos atstovas. Sutikimą būtina atsivežti į renginį arba atsiųsti nurodytu elektroniniu paštu, jei renginys vykdomas nuotoliniu būdu. Sutikimas saugomas Tarnyboje 6 mėnesius (jei nėra numatyta kitaip).

11. Renginių formos:

11.1. kontaktiniai renginiai;

11.2. nuotoliniai renginiai;

11.3. mišrūs renginiai – dalis dalyvių renginyje dalyvauja kontaktiniu būdu, dalis – nuotoliniu būdu.

12. Registraciją į renginius vykdo Mokykla. Registracija vykdoma Tarnybos svetainėje [https://www.srspt.eu/konkursai/](http://www.srspt.lt) (jei renginio nuostatuose nėra numatyta kitaip). Už duomenų teisingumą registruojant mokinius į renginį atsakingas Mokyklos atstovas. Kiekvienam užregistruotam mokiniui suteikiamas unikalus kodas, todėl apie mokinių pakeitimus (susirgus, negalint atvykti mokiniui ir pan.) būtina informuoti Tarnybą.

13. Renginių tipai:

13.1. **Šalies renginys**. Renginys, inicijuotas Centro ir susidedantis iš etapų: Mokyklos, Savivaldybės, šalies finalinis.

13.1.1. **Mokyklos etapas**:

13.1.1.1. renginį organizuoja ir vykdo Mokykla;

13.1.1.2. renginio užduotis rengia, dalyvių darbus vertina Mokyklos direktoriaus įsakymu sudaryta komisija;

13.1.1.3. vykdymo laiką nustato Mokyklos direktorius;

13.1.1.4. Mokyklos etape dalyvauja visi norintys mokiniai.

13.1.2. **Savivaldybės etapas:**

13.1.2.1. Savivaldybės etapą organizuoja Tarnyba;

13.1.2.2. Savivaldybės etape gali dalyvauti visų jos teritorijoje esančių Mokyklų mokiniai, laimėję Mokyklos etapą;

13.1.2.3. mokinius, vykstančius į Savivaldybės etapo renginius, lydi Mokyklos direktoriaus paskirtas asmuo / mokytojas;

13.1.2.4. renginių užduotis rengia Centras, dalyvių darbus vertina Tarnybos direktoriaus įsakymu patvirtinta Savivaldybės etapo vertinimo komisija, į kurią įtraukiami tų Mokyklų, iš kurių yra dalyvaujančių mokinių, mokytojai[[5]](#footnote-6). Už atstovų delegavimą į vertinimo komisijos sudėtį atsakingi Savivaldybės mokytojų metodinių būrelių pirmininkai.

13.1.2.5. renginių dalyvių darbai (atsižvelgiant į renginio pobūdį) yra koduojami;

13.1.2.6. ataskaitas apie Savivaldybės etapą ir atrinktų į šalies finalinį etapą mokinių sąrašus ir mokinių darbus (jei reikia) Tarnyba siunčia į Centrą ar į kitą instituciją iki nurodytos datos;

13.1.2.7. į renginius lydinčių asmenų / mokytojų, mokinių kelionės išlaidas apmoka Mokykla.

13.1.3. **Šalies finalinis etapas:**

13.1.3.1. į šalies finalinį etapą atrenkami mokiniai, laimėję konkretaus renginio nuostatuose nurodytus etapus, išskyrus atvejus, aprašytus nuostatuose ir atsižvelgiant į renginio nuostatuose nustatytas kvotas Savivaldybės etapo laimėtojams;

13.1.3.2. mokinius, vykstančius į šalies finalinio etapo renginius, lydi Mokyklos, kurioje mokosi mokinys, direktoriaus įsakymu paskirtas asmuo;

13.1.3.3. už mokinio ir lydinčio asmens kelionės išlaidų apmokėjimą vykstant į šalies finalinį etapą atsakingas Mokyklos, kurioje mokosi mokinys, direktorius (kelionės išlaidų apmokėjimo lėšos numatytos Šiaulių rajono savivaldybės administracijos Švietimo ir sporto skyriaus (toliau – Skyrius)[[6]](#footnote-7) sąmatoje, todėl būtinas apmokėjimo dokumentų suderinimas);

13.1.3.4. už registraciją į šalies finalinį etapą atsakinga Mokykla, kurioje mokosi atranką laimėjęs mokinys. Informaciją apie registracijos sąlygas Mokyklai pateikia Tarnybos darbuotojas.

13.2. **Savivaldybės renginys**. Renginys, inicijuotas Savivaldybės Mokyklų mokytojų metodinių būrelių, Tarnybos, Mokyklų ar kitų organizatorių:

13.2.1. renginį, kurio iniciatorius Savivaldybės mokytojų metodinis būrelis, organizuoja Tarnyba;

13.2.2. Tarnybos direktorius tvirtina Savivaldybės renginio nuostatus[[7]](#footnote-8), kurie, prieš pateikiant Tarnybai, turi būti suderinti su Mokyklos, kurios mokytojas (-ai) yra iniciatorius (-iai), atsakingu asmeniu;

13.2.3. už užduočių parengimą, vietos, kur vyks konkretus renginys suderinimą, dalyvių darbų vertinimą atsakingi metodinio būrelio nariai. Dėl užduočių atspausdinimo Tarnyboje turi būti suderinta su Tarnybos darbuotoju ne vėliau kaip 3 dienos iki renginio;

13.2.4. Savivaldybės renginį organizuojant nuotoliniu būdu, už jo organizavimą, rezultatų objektyvumą yra atsakingas Mokyklos, kurioje nuotoliniu būdu vyksta renginys, paskirtas asmuo.

14. Savivaldybės renginių tipai:

14.1. Savivaldybės renginys – renginys, kuriame dalyvauja tik Savivaldybės Mokyklos. Apibendrinant ir susisteminant informaciją apie rezultatyviai dirbančius mokytojus ir rezultatyviai besimokančius mokinius, rezultatai skaičiuojami tik tuomet, jei Savivaldybės renginyje dalyvavo ne mažiau kaip keturių mokyklų atstovai.

14.2. respublikinis renginys – renginys, kuriame be Savivaldybės Mokyklų dalyvauja ne mažau kaip keturios[[8]](#footnote-9) Mokyklos iš kitų šalies savivaldybių;

14.3. tarptautinis renginys – renginys, kuriame be Savivaldybės ir šalies Mokyklų atstovų dalyvauja ne mažiau kaip dvi[[9]](#footnote-10) Mokyklos iš užsienio šalių.

15. Esant epidemijai, dideliems šalčiams ar kitoms nenumatytoms aplinkybėms, renginys ar jo Savivaldybės etapas gali būti perkeltas į vėlesnę datą arba organizuojamas nuotoliniu būdu. Sprendimą dėl datos perkėlimo ar formos pakeitimo priima renginį ar jo Savivaldybės etapą organizuojančių institucijų vadovai. Renginių organizatoriai turi laikytis Lietuvos Respublikos įstatymų, vietos savivaldos įstatymo, savivaldybių tarybų ar administracijos nutarimų, kitų teisės aktų, reglamentuojančių renginių organizavimą epidemijos ar kitu ekstremaliu atveju.

**III SKYRIUS**

**MOKINIŲ DALYVAVIMAS RENGINIUOSE**

16. Renginiuose gali dalyvauti visų Lietuvos Respublikoje esančių Mokyklų mokiniai, nepriklausomai nuo švietimo institucijos pavaldumo (nevalstybinės, savivaldybės, valstybinės). Jei mokinys mokosi ar lanko būrelius keliose Mokyklose, jis laisvai renkasi, kuriai Mokyklai (-oms) atstovaus renginyje.

17. Renginiuose gali dalyvauti ne tik Lietuvos Respublikos piliečiai, bet ir užsieniečiai, turintys teisę nuolat ar laikinai gyventi Lietuvos Respublikoje, bei užsienio šalių lietuviškų mokyklų (toliau – Užsienio mokykla) mokiniai.

**IV SKYRIUS**

**RENGINIŲ VERTINIMO KOMISIJŲ SUDARYMAS, KOMISIJŲ PAREIGOS IR FUNKCIJOS**

18. Renginių dalyvių darbus vertina Tarnybos direktoriaus įsakymu patvirtintos vertinimo komisijos. Kiekvienam renginiui sudaroma atskira vertinimo komisija. Vertinimo komisiją sudaro vertinimo komisijos pirmininkas, nariai.

19. Vertinimo komisijos tvirtinamos:

19.1. Tarnybos direktoriaus įsakymu. Deleguojamus asmenis į vertinimo komisijos sudėtį Tarnybos direktoriui perduoda dalyko metodinio būrelio pirmininkas arba kitas asmuo, atsakingas už renginio organizavimą, ne vėliau kaip prieš 3 darbo dienas imtinai iki numatyto renginio (5 priedas). Atsakingas už renginį asmuo Tarnybos direktoriui taip pat turi nurodyti, kada ir kur vyks mokinių darbų vertinimas. Įsakymas išsiunčiamas į tas Mokyklas, kurių mokytojai įtraukti į vertinimo komisijos sudėtį.

19.2. Nurodant vertinimo komisijos sudėtį renginio nuostatuose, kurie tvirtinami Tarnybos direktoriaus įsakymu. Atskiras Tarnybos direktoriaus įsakymas vertinimo komisijai nerengiamas. Nuostatai išsiunčiami į tas Mokyklas, kurių mokytojai įtraukti į vertinimo komisijos sudėtį.

20. Vertinimo komisijos pirmininkas:

20.1. organizuoja vertinimo komisijos darbą;

20.2. supažindina komisijos narius su vertinimo instrukcija ir atsako už jos tinkamą vykdymą;

20.3. užpildytą ir visų komisijos narių pasirašytą rezultatų suvestinę pateikia Tarnybos darbuotojui, atsakingam už renginio organizavimą.

21. Išimtiniais atvejais (ligos, neplanuotos komandiruotės ir pan.) komisijos pirmininku, bendru komisijos sutarimu, paskiriamas kitas komisijos narys, apie tai nurodant protokole.

22. Vertinimo komisijos nariai:

22.1. užtikrina darbų vertinimo skaidrumą ir objektyvumą;

22.2. užpildo renginio protokolą, jį pasirašo, pateikia vertinimo komisijos pirmininkui.

23. Mokytojai, kurių mokiniai dalyvauja renginyje, negali rengti užduočių, skirtų to amžiaus grupės mokiniams. Užduočių rengimo ir vertinimo komisijose negali būti giminystės ryšiais su renginio dalyviais susijusių asmenų. Išimties atvejais turi būti pasirašoma sąžiningumo deklaraciją, kurioje nurodomas galimas interesų konfliktas.

24. Vertinimo komisijai perdavus rezultatus, Tarnybos darbuotojas parengia ir per 3 darbo dienas išsiunčia Tarnybos direktoriaus pasirašytą protokolą į tas Mokyklas, kurių atstovai dalyvavo renginyje. Tarnybos svetainėje skelbiami tik renginio laimėtojai, užėmę prizines vietas.

**V SKYRIUS**

**VIETŲ SKYRIMAS**

25. Šalies renginio dalyviams, surinkusiems mažiau kaip 50 proc. galimų taškų, prizinė vieta neskiriama, išskyrus tuos atvejus, kai organizatoriai nurodo kitaip.

26. Šalies renginio Savivaldybės etapo renginyje skiriama po vieną I, II ir III vietas, išskyrus tuos atvejus, kai organizatoriai nurodo kitaip.

27. Jei renginio dalyviai surenka vienoda taškų / balų skaičių, dalyvio darbas vertinamas pakartotinai, atsižvelgiant į rašto, kalbos kultūrą, pateikiamo atsakymo išsamumą ir pan. (išimtys galimos išskirtiniais atvejais, kuomet neįmanoma nustatyti vieno laimėtojo arba prizininko).

28. Padėkas už Savivaldybės renginyje užimtas I–III vietas Tarnyba rengia tada, kai renginyje dalyvauja ne mažiau kaip keturių Savivaldybės Mokyklų mokiniai.

29. Padėkų už dalyvavimą Tarnyba neskiria.

**VI SKYRIUS**

**APELIACIJŲ TEIKIMAS IR NAGRINĖJIMAS**

30. Mokyklos vadovas savo mokytojo, rengusio mokinį renginiui, ar mokinio iniciatyva apeliaciją raštu gali pateikti per 3 darbo dienas nuo rezultatų protokolo gavimo.

31. Pakartotinį apeliantų darbų vertinimą organizuoja Tarnybos direktorius, įsakymu patvirtindamas naują vertinimo komisiją, į kurią negali būti įtraukti apeliantų darbus jau vertinę asmenys. Apeliacijos turi būti išnagrinėtos ir išvada pateikiama per 5 darbo dienas.

32. Tarnybos direktorius, ne ilgiau kaip per 3 darbo dienas po pakartotinio darbų vertinimo, sprendimą raštu pateikia apeliaciją teikusiam Mokyklos vadovui.

33. Renginio dalyvių darbai Tarnyboje saugomi 3 mėnesius (jei nenumatyta kitaip). Tarnyboje archyvuojami tik renginių protokolai, kurių saugojimo terminas įstatymų numatyta tvarka yra 3 metai.

**VII SKYRIUS**

**RENGINIŲ NUGALĖTOJŲ APDOVANOJIMAS**

34. Renginių nugalėtojų apdovanojimas:

34.1. Šalies renginio Savivaldybės etapo ir Savivaldybės renginių I–III vietų laimėtojai ar laureatai apdovanojami Tarnybos parengtomis padėkomis, kurios teikiamos tokia tvarka:

34.1.1. jei nugalėtojai paaiškėja renginio metu, padėkos įteikiamos po renginio;

34.1.2. jei renginio nugalėtojai paaiškėja po komisijos darbų vertinimo[[10]](#footnote-11), padėkos į Mokyklas perduodamos arba elektroniniu paštu išsiunčiamos per 10 darbo dienų nuo rezultatų paskelbimo. Į kitų savivaldybių mokyklas siunčiamos tik elektroninės padėkos;

34.1.3. jei padėkas rengia renginio ar jo etapo organizatoriai, Tarnybos padėkos neteikiamos.

34.2. Šalies renginių regiono ar šalies finalinio etapo I–III vietų laimėtojai ar laureatai bei juos parengę mokytojai, tėvai (globėjai) apdovanojami tokia tvarka:

34.2.1. šalies renginių regiono etapo I–III vietų laimėtojai ar laureatai bei juos parengę mokytojai apdovanojami Skyriaus padėkomis. Laimėtojams ar laureatams, patekusiems į finalinį šalies etapą ir užėmusiems I–III vietas ar tapus laureatais, Skyriaus padėkos neteikiamos.

34.2.2. Šalies renginių finalinių etapų I–III vietų laimėtojai ar laureatai, juos parengę mokytojai, mokinių tėvai (globėjai) apdovanojami Savivaldybės mero padėkomis. Gavęs informaciją iš Tarnybos, teikimą dėl laimėtojų ar laureatų, juos parengusių mokytojų ir tėvų (globėjų) apdovanojimo Savivaldybės mero padėkomis teikia Skyriaus vedėjas.

35. Rezultatyviai besimokantys mokiniai, Tarnybos teikimu, apdovanojami Skyriaus padėkomis.

36. Lietuvos mokyklų žaidynių ir kaimo vietovių mokyklų žaidynių I–III vietų laimėtojai bei juos parengę mokytojai, apdovanojami Skyriaus padėkomis[[11]](#footnote-12).

**VIII SKYRIUS**

**RENGINIŲ, NEAPRAŠYTŲ APRAŠE, NUGALĖTOJŲ IR REZULTATYVIAI DIRBANČIŲ MOKYTOJŲ SKATINIMO ATRANKOS KOMISIJOS VEIKLOS ORGANIZAVIMAS**

37. Renginių, neaprašytų Apraše nugalėtojų ir rezultatyviai dirbančių mokytojų skatinimo atrankai sudaroma komisija **(**toliau – Komisija), kurios sudėtį tvirtina Savivaldybės administracijos direktorius. Į Komisijos sudėtį įtraukiami po vieną atstovą iš ikimokyklinio ugdymo įstaigų, pagrindinių mokyklų, gimnazijų, Skyriaus, Tarnybos, Savivaldybės mokinių savivaldos, mokomųjų dalykų metodinių būrelių pirmininkų (deleguoja Tarnyba), Mero deleguotas mero pavaduotojas arba administracijos direktoriaus deleguotas administracijos direktoriaus pavaduotojas. Komisijos pirmininku skiriamas mero deleguotas mero pavaduotojas arba administracijos direktoriaus deleguotas administracijos direktoriaus pavaduotojas. Komisijos pirmininko pavaduotoju skiriamas Skyriaus atstovas, Komisijos sekretoriumi skiriamas Tarnybos atstovas.

38. Komisija sudaroma kalendoriniams metams ir organizuoja ne mažiau kaip po 2 posėdžius:

38.1. renginių, neaprašytų Apraše, nugalėtojų skatinimo atrankai;

38.2. rezultatyviai dirbančių mokytojų skatinimo atrankai.

39. Komisijos posėdžiai protokoluojami.

40. Informaciją apie šalies ir Savivaldybės renginiuose dalyvavusių mokinių ir juos rengusių mokytojų pasiekimus Komisijai teikia svarstyti Tarnyba ne vėliau kaip iki gegužės 31 dienos pagal Mokyklų pateiktą informaciją.

41. Informaciją apie rezultatyviai dirbančius mokytojus, jų pasiekimus pagal šio Aprašo 51 punkte numatytus kriterijus, Tarnyba teikia svarstyti Komisijai ne vėliau kaip iki rugsėjo 5 dienos.

42. Komisijos sprendimu gali būti apdovanojami:

42.1. respublikinių ir tarptautinių renginių, kurie nėra įtraukti į Grafiką ir Metų renginių planą I vietų ar Grand Prix laimėtojai, jų mokytojai, tėvai (globėjai), atsižvelgiant į numatytus renginio prioritetus:

42.1.1. renginiai, susiję su Seimo paskelbtais atmintinais kalendoriniais metais;

42.1.2. laimėjimai, pasiekti tarptautinėse olimpiadose, konkursuose.

42.2. rezultatyviai dirbantys Savivaldybės mokomųjų dalykų metodinių būrelių pirmininkai ir mokytojai[[12]](#footnote-13), Tarnybos teikimu.

43. Komisija, apsvarsčiusi pateiktą papildomą informaciją, priima sprendimą apie respublikinių ir tarptautinių renginių, neįtrauktų į Grafiką ir Metų renginių planą I vietų ir Grand Prix laimėtojų, jų mokytojų, tėvų (globėjų) apdovanojimo būdą ir formą, numato apdovanojamų asmenų skaičių, tvirtina apdovanojamų asmenų vardinius sąrašus.

44. Komisija tvirtina Centro organizuojamų šalies renginių regiono ir finalinių etapų I–III vietų laimėtojų ir / ar laureatų bei juos parengusių mokytojų, tėvų (globėjų) apdovanojamų Skyriaus vedėjo ir Savivaldybės mero padėkomis, vardinius sąrašus, numato apdovanojimų įteikimo formą, vietą ir datą.

45. Komisija gali teikti siūlymus dėl kandidatų apdovanojimo Lietuvos Respublikos Seimo nario, atstovaujančio Savivaldybei, padėkomis.

46. Komisija, organizuodama savo darbą, negali viršyti kalendoriniams metams skirtų Savivaldybės biudžeto lėšų, numatytų gabių mokinių, jų mokytojų, tėvų (globėjų), rezultatyviai dirbančių mokytojų skatinimui.

**IX SKYRIUS**

**REZULTATYVIAI DIRBANČIŲ SAVIVALDYBĖS MOKYTOJŲ SKATINIMAS**

47. Rezultatyviai dirbantiems Savivaldybės mokytojams už aktyvią metodinę veiklą Savivaldybėje ir už jos ribų, gali būti skiriamas materialinis ir nematerialinis paskatinimas.

48. Rezultatyviai dirbantys mokytojai skatinami ir apdovanojami kiekvienais metais. Tam pačiam asmeniui apdovanojimas gali būti skiriamas vieną kartą per 3 metus.

49. Skatinamus asmenis atrenka Komisija, atsižvelgdama į motyvuotą Tarnybos teikimą. Komisija numato skatinimo būdą, formą ir dydį, skatinamų asmenų skaičių. Materialinio skatinimo suma negali būti didesnė nei 500 Eur asmeniui.

50. Skatinimo tikslai:

50.1. siekti teigiamos profesinės motyvacijos bei iniciatyvos;

50.2. įvertinti rezultatyvią metodinių būrelių narių veiklą bei jų pasiekimus;

50.3. gerinti psichologinę savijautą ir puoselėti metodinių būrelių narių savivertę.

51. Skatinimo formos:

51.1.Tarnybos direktoriaus padėka;

51.2. Skyriaus vedėjo padėka;

51.3. Savivaldybės mero padėka;

51.4. materialinis paskatinimas[[13]](#footnote-14) (pvz. piniginė išmoka, dovanų čekis, ir pan.)

52. Skatinimas grindžiamas einamųjų mokslo metų darbo veiklos rezultatų kriterijais[[14]](#footnote-15):

52.1. parengtų tarptautinių, šalies finalinių etapų dalyvių I–III vietų laimėtojų bei regiono ir Savivaldybės renginių I–III vietų laimėtojų skaičius;

52.2. Savivaldybės mokomųjų dalykų mokytojų metodiniame būrelyje einamos pareigos (pirmininkas, pirmininko pavaduotojas, sekretorius, metodinio būrelio tarybos narys);

52.3. respublikinių, tarptautinių konkursų, viktorinų, projektų, konferencijų organizavimas;

52.4. projektų, skirtų aktyvinti metodinę veiklą Savivaldybėje, rengimas ir įgyvendinimas;

52.5. ilgalaikių pedagogų kvalifikacijos tobulinimo programų rengimas ir / ar įgyvendinimas; programų vertinimas;

52.6. kokybiškas metodinis darbas, iniciatyvumas dalyvaujant kolegų komandiniame darbe;

52.7. užduočių, skirtų Savivaldybės dalykinėms olimpiadoms, konkursams rengimas.

52.8. darbas komisijos darbe, vertinant šalies ir Savivaldybės renginių dalyvių darbus.

52.9. dalyvavimas komandinėje veikloje rengiant metodinę veiklą reglamentuojančius dokumentus Savivaldybėje;

52.10. medžiagos, susijusios su metodine veikla, parengimas ir sklaida Savivaldybėje ir už jos ribų;

52.11. vestos atviros pamokos Savivaldybės ir / ar šalies mokytojams;

52.12. kryptingas įtraukiojo ugdymo idėjų įgyvendinimas Mokykloje;

52.13. kiti, su metodinės veiklos tobulinimu Savivaldybėje susiję atlikti reikšmingi darbai.

53. Rezultatyviai dirbančių metodinių būrelių pirmininkų, mokytojų skatinimas organizuojamas Tarptautinės mokytojų dienos proga.

**X SKYRIUS**

**ABITURIENTŲ PAGERBIMAS**

54. Abiturientai, iš trijų ir daugiau valstybinių brandos egzaminų gavę nuo 86 iki 99 balų**,** apdovanojami Skyriaus vedėjo padėkomis[[15]](#footnote-16). Teikimą dėl apdovanojimo Skyriaus vedėjo padėkomis teikia Mokyklų vadovai.

55. Abiturientai, gavę valstybinio brandos egzamino 100 balų įvertinimą, jų tėvai (globėjai), apdovanojami Savivaldybės Mero padėkomis. Teikimą dėl apdovanojimo Savivaldybės mero padėkomis teikia Skyriaus vedėjas[[16]](#footnote-17).

**XI SKYRIUS**

**BAIGIAMOSIOS NUOSTATOS**

56. Aprašas gali būti keičiamas Mokyklų mokomojo dalyko metodinio būrelio, Tarnybos, Skyriaus bei Savivaldybės Mokyklų iniciatyva.

\_\_\_\_\_\_\_\_\_\_\_\_\_\_

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

1 priedas

**(Renginių sąrašo forma)**

(Įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)

|  |  |  |  |  |  |
| --- | --- | --- | --- | --- | --- |
| **Eil. Nr.** | **Renginio pavadinimas** | **Mokinių amžiaus grupė (klasė)** | **Data** | **Vieta** | **Renginio organizatoriaus vardas, pavardė, telefono numeris, elektroninio pašto adresas** |
| 1. |  |  |  |  |  |
| 2. |  |  |  |  |  |
|  |  |  |  |  |  |
|  |  |  |  |  |  |

Atsakingas asmuo (Pareigos, vardas, pavardė)

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

2 priedas

**(Sutikimo dėl asmens duomenų naudojimo dalyvavimui Savivaldybės**

**olimpiadose, konkursuose, forma)**

**SUTIKIMAS DĖL ASMENS DUOMENŲ NAUDOJIMO DALYVAVIMUI ŠIAULIŲ RAJONO**

**OLIMPIADOSE, KONKURSUOSE**

\_\_\_\_\_\_\_\_\_\_\_\_\_\_\_\_\_\_\_\_

*(pildymo data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad:

1.1. Šiaulių rajono ugdymo įstaigų olimpiadų, konkursų (toliau – olimpiada) Šiaulių rajone organizatoriai bei vertinimo komisija gautų ir tvarkytų šiuos mano sūnaus (dukters) \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ asmens duomenis:

1.1.1. vardą ir pavardę;

1.1.2. klasę;

1.1.3. mokyklą;

2. **Sutinku/nesutinku** (*reikalingą žodį pabraukti*), kad:

2.1. prizinės vietos arba pagyrimo rašto rajono olimpiadoje laimėjimo atveju mano sūnaus (dukters) vardas ir pavardė, klasė bei mokykla būtų skelbiami olimpiados laimėtojų sąraše;

3. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

4. Pateikiu savo sūnaus (dukters) duomenis:

|  |  |
| --- | --- |
| Vardas, pavardė |  |
| Mokykla |  |
| Klasė |  |

5. Patvirtinu, kad 4 punkte pateikti duomenys yra teisingi.

**Mokinio tėvai** \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas ir pavardė)*

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

3 priedas

**(Sutikimo dėl asmens duomenų naudojimo dalyvavimui Savivaldybės olimpiadose, konkursuose, forma)**

**SUTIKIMAS DĖL ASMENS DUOMENŲ NAUDOJIMO DALYVAVIMUI ŠIAULIŲ RAJONO**

**OLIMPIADOSE, KONKURSUOSE**

\_\_\_\_\_\_\_\_\_\_\_\_\_\_\_\_\_\_\_\_

*(pildymo data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad:

1.1. Šiaulių rajono ugdymo įstaigų olimpiadų, konkursų (toliau – olimpiada) Šiaulių rajone organizatoriai bei vertinimo komisija gautų ir tvarkytų šiuos mano asmens duomenis:

1.1.1. vardą ir pavardę;

1.1.2. klasę;

1.1.3. mokyklą;

2. **Sutinku/nesutinku** (*reikalingą žodį pabraukti*), kad:

2.1. prizinės vietos arba pagyrimo rašto rajono olimpiadoje laimėjimo atveju mano vardas ir pavardė, klasė bei mokykla būtų skelbiami olimpiados laimėtojų sąraše;

3. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

4. Pateikiu savo duomenis:

|  |  |
| --- | --- |
| Vardas, pavardė |  |
| Mokykla |  |
| Klasė |  |

5. Patvirtinu, kad 4 punkte pateikti duomenys yra teisingi.

**Mokinys** \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas ir pavardė)*

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

4 priedas

**(Savivaldybės Mokyklų mokinių konkurso, viktorinos ar kito renginio nuostatų / aprašo forma)**

**ŠIAULIŲ RAJONO SAVIVALDYBĖS UGDYMO ĮSTAIGŲ MOKINIŲ KONKURSO, VIKTORINOS AR KITO RENGINIO NUOSTATAI / APRAŠAS**

**I SKYRIUS**

**BENDROJI DALIS**

1. Ką nuostatai / aprašas reglamentuoja.

2. Kas yra renginio organizatoriai.

**II SKYRIUS**

**TIKSLAS IR UŽDAVINIAI**

3. Nurodomas renginio tikslas.

4. Apibrėžiami renginio uždaviniai.

**III SKYRIUS**

**RENGINIO DALYVIAI**

5. Nurodoma, kas bus renginio dalyviai.

**IV SKYRIUS**

**ORGANIZAVIMO TVARKA**

6. Tiksliai nurodoma renginio data, laikas ir vieta.

7. Nurodoma, kur, kaip ir iki kada galima registracija.

**V SKYRIUS**

**UŽDUOČIŲ RENGIMO TVARKA IR VERTINIMAS**

8. Apibrėžiama užduočių rengimo tvarka.

9. Aiškiai išdėstoma vertinimo tvarka.

**VI SKYRIUS**

**KOMISIJA**

10. Nurodomas komisijos pirmininkas (vardas, pavardė, Mokykla, pareigos)

11. Nurodomi komisijos nariai (vardas, pavardė, Mokykla, pareigos)

**VII SKYRIUS**

**DALYVIŲ APDOVANOJIMAS**

12. Nurodoma, kaip bus apdovanojami nugalėtojai / dalyviai.

**VIII SKYRIUS**

**BAIGIAMOSIOS NUOSTATOS**

13. Nurodoma, ką už dalyvavimą ar mokinių paruošimą gaus mokytojai:

13.1. dalyvio pažymėjimo kaina 1,50 Eur;

13.2. metodinės pažymos kaina už renginio organizavimą, pranešimo parengimą ir pan. – 1,50 Eur;

13.3. elektroninė pažyma už mokinių parengimą – nemokama. Pažyma skelbiama Tarnybos svetainėje [www.srspt.eu](http://www.srspt.eu) skiltyje „Nuostatai, įsakymai, protokolai, pažymos“. Pažymoje nurodoma: renginio pavadinimas, data, mokinius parengęs mokytojas, mokykla.

**⃰ PASTABA.** Priede pateikta tik rekomendacinė renginių nuostatų forma, atskirus punktus organizatoriai gali keisti atsižvelgdami į renginio tipą ir pan.

Šiaulių rajono savivaldybės vaikų / mokinių

olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

5 priedas

**(Olimpiados, konkurso vertinimo komisijos forma)**

**(*PAVADINIMAS*) OLIMPIADOS, KONKURSO VERTINIMO KOMISIJA**

Komisijos pirmininkas: vardas, pavardė, darbovietė, kvalifikacinė kategorija, dėstomas dalykas.

Komisijos nariai:

1. vardas, pavardė, darbovietė, kvalifikacinė kategorija, dėstomas dalykas;
2. vardas, pavardė, darbovietė, kvalifikacinė kategorija, dėstomas dalykas.

**Pvz.:** Antanas Antanaitis, Šiaulių r. X mokyklos vyresnysis matematikos mokytojas

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

6 priedas

**(Informacijos apie dalyvavimą renginyje forma)**

**INFORMACIJA APIE DALYVAVIMĄ RENGINYJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)

|  |  |  |  |  |
| --- | --- | --- | --- | --- |
| **Eil. Nr.** | **Mokinio vardas, pavardė, klasė** | **Konkursinio renginio (olimpiados, konkurso, renginio) pavadinimas, užimta vieta, renginį organizavusi institucija, renginyje dalyvavusių asmenų ir / ar kolektyvų skaičius** | | **Mokytojo, ruošusio ugdytinį (mokinį) konkursiniam renginiui, vardas, pavardė, dėstomas dalykas, kvalifikacinė kategorija** |
| **Respublikinis** | **Tarptautinis** |
|  |  |  |  |  |
|  |  |  |  |  |

Atsakingas asmuo (Vardas, pavardė)

**Pastaba.** Į šią formą įtraukiami tik tie renginiai, kurių nėraLietuvos Respublikos švietimo mokslo ir sporto ministerijos, kitų ministerijų bei kitų institucijų kartu su Lietuvos Respublikos švietimo, mokslo ir sporto ministerija mokiniams organizuojamų olimpiadų, konkursų ir kitų renginių grafike.

Šiaulių rajono savivaldybės vaikų / mokinių olimpiadų, konkursų ir kitų renginių organizavimo, vykdymo, apdovanojimo, gabių vaikų / mokinių, jų tėvų (globėjų) bei rezultatyviai dirbančių mokytojų skatinimo ir

abiturientų pagerbimo tvarkos aprašo

7 priedas

**REZULTATYVIAI DIRBANČIŲ SAVIVALDYBĖS MOKYTOJŲ VERTINIMO KRITERIJAI**

**Mokytojo vardas pavardė, mokomasis dalykas, kvalifikacinė kategorija, ugdymo įstaiga**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Eil. Nr.** | **Vertinimo kriterijus** | **Vertinant atitiktį vertinimo kriterijui galimi skirti balai[[17]](#footnote-18)** | **Skiriami balai** |
| 1. | Parengtų šalies Savivaldybės etapų ir finalinių etapų I–III vietų laimėtojų skaičius | I vietos laimėtojas – 3 balai |  |
| II vietos laimėtojas – 2 balai |  |
| III vietos laimėtojas – 1 balas |  |
| 2. | Pagal Grafiką parengtų Savivaldybės renginių, kuriuose dalyvavo ne mažiau, kaip 4 Mokyklų mokiniai, I–III vietų laimėtojų skaičius | I vietos laimėtojas – 1,5 balai |  |
| II vietos laimėtojas – 1 balas |  |
| III vietos laimėtojas – 0,5 balai |  |
| 3. | Savivaldybės mokomųjų dalykų mokytojų metodiniame būrelyje užimamos pareigos (pirmininkas, pirmininko pavaduotojas, sekretorius, tarybos narys) | Metodinio būrelio pirmininkas – 10 balų |  |
| Metodinio būrelio pirmininko pavaduotojas – 5 balai |  |
| Metodinio būrelio sekretorius – 3 balai |  |
| Metodinio būrelio tarybos narys – 1 balas |  |
| 4. | Respublikinių, tarptautinių konkursų, viktorinų, projektų, konferencijų ir pan. organizavimas | Organizuotas tarptautinis renginys – 2 balai |  |
| Organizuotas respublikinis renginys – 1 balas |  |
| 5. | Projektų, skirtų aktyvinti metodinę veiklą Savivaldybėje, rengimas ir įgyvendinimas | Parengtas ir įgyvendintas projektas – 3 balai |  |
| 6. | Ilgalaikių pedagogų kvalifikacijos tobulinimo programų rengimas ir / ar įgyvendinimas; programų vertinimas | Programos parengimas – 3 balai |  |
| Programos įgyvendinimas – 3 balai |  |
| Programos vertinimas – 1 balas |  |
| 7. | Kokybiškas metodinis darbas, iniciatyvumas dalyvaujant kolegų komandiniame darbe | Aktyvus dalyvavimas metodinėje veikloje – 2 balai (veiklų būrelio nariams organizavimas, skaityti pranešimai metodinio pasitarimo metu) |  |
| 8. | Užduočių, skirtų Savivaldybės dalykinėms olimpiadoms, rengimas | Užduočių parengimas vienai olimpiadai – 3 balai |  |
| 9. | Darbas komisijos darbe, vertinant šalies ir Savivaldybės renginių dalyvių darbus | Darbas komisijos darbe vertinant vieną olimpiadą – 1 balas |  |
| 10. | Dalyvavimas komandinėje veikloje rengiant metodinę veiklą reglamentuojančius dokumentus Savivaldybėje | Dalyvavimas vienoje darbo grupėje – 2 balai |  |
| 11. | Medžiagos, susijusios su metodine veikla parengimas ir sklaida Savivaldybėje ir už jos ribų | Medžiagos parengimas ir sklaida už Savivaldybės ribų – 3 balai |  |
| Medžiagos parengimas ir sklaida Savivaldybėje – 2 balai |  |
| 12. | Vestos atviros pamokos šalies mokytojams | Viena atvira pamoka – 2 balai |  |
| Vestos atviros pamokos Savivaldybės mokytojams | Viena atvira pamoka – 1 balas |  |
| 13. | Kryptingas įtraukiojo ugdymo idėjų įgyvendinimas Mokykloje | Įgyvendinta idėja – 1 balas |  |
| 14. | Kiti, su metodinės veiklos tobulinimu Savivaldybėje susiję, atlikti reikšmingi darbai | Vienas darbas – 1 balas |  |
| **Iš viso:** | | |  |

**Pateikti duomenys yra teisingi**

**Šiaulių r. švietimo pagalbos tarnybos direktorius**

**\_\_\_\_\_\_\_\_\_\_\_\_\_\_\_\_\_\_\_\_ (Vardas, pavardė)**

(parašas) (pareigos, vardas pavardė)

**Komisijos pirmininkas:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (pareigos, vardas pavardė)

**Komisijos nariai:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas) (pareigos, vardas pavardė

1. Apdovanojant rezultatyviai besimokančius mokinius, bus atsižvelgiama tik į Grafike nurodytų olimpiadų, konkursų užimtų prizinių vietų skaičių. [↑](#footnote-ref-2)
2. Metų eigoje sąrašas gali būti papildomas [↑](#footnote-ref-3)
3. Grafikas skelbiamas Tarnybos interneto svetainėje www.srspt.eu [↑](#footnote-ref-4)
4. Metų renginių planas skelbiamas Tarnybos svetainėje www.srspt.eu [↑](#footnote-ref-5)
5. Mokyklai nedelegavus vertintojo (-ų), šios Mokyklos mokinių darbai gali būti nevertinami. [↑](#footnote-ref-6)
6. Kelionės išlaidos apmokamos tik vykstant į Centro organizuojamų renginių regioninius, finalinius etapus. [↑](#footnote-ref-7)
7. Nuostatai turi būti parengti laikantis patvirtintos formos (4 priedas). [↑](#footnote-ref-8)
8. Ugdymo įstaiga, organizuojanti renginį, ir ne mažiau kaip keturios dalyvaujančios kitų savivaldybių įstaigos (1+4) [↑](#footnote-ref-9)
9. Ugdymo įstaiga, organizuojanti renginį, ir ne mažiau kaip dvi dalyvaujančios užsienio šalių įstaigos (1+2) [↑](#footnote-ref-10)
10. Komisijai darbus vertinant ne renginio organizavimo dieną, darbų vertinimo data nurodoma Tarnybos direktoriaus įsakyme. [↑](#footnote-ref-11)
11. Informaciją apie Lietuvos mokyklų žaidynių ir kaimo vietovių mokyklų žaidynių prizinių vietų laimėtojus ir juos rengusius mokytojus pateikia Šiaulių r. Kuršėnų sporto mokykla [↑](#footnote-ref-12)
12. IX skyriuje numatyti rezultatyviai dirbančių mokytojų skatinimo tikslai, kriterijai [↑](#footnote-ref-13)
13. Vadovaujantis Savivaldybės administracijos direktoriaus įsakymu, parengtu pagal Komisijos pateiktą informaciją [↑](#footnote-ref-14)
14. Kriterijai vertinami balais (7 priedas) [↑](#footnote-ref-15)
15. Už informacijos perdavimą Skyriui apie abiturientų pasiekimus atsakinga Mokykla. [↑](#footnote-ref-16)
16. Už informacijos perdavimą Skyriui apie abiturientų pasiekimus atsakinga Mokykla. [↑](#footnote-ref-17)
17. Skiriant balus atsižvelgiama į laimėtojų, parengtų programų ir kt. skaičių, pvz. jei mokytojas parengė tris I vietos laimėtojus, jam skiriami 9 balai. [↑](#footnote-ref-18)